A várakozási idő azt mutatja meg, hogy a szerződés megkötése után mennyi idővel vehető igénybe a szolgáltatás, vagy mikortól térít a biztosító kár esetén. A várakozási idő 2-3 hónap, de akár fél év is lehet.
A várakozási idő amiatt szükséges, hogy a leendő biztosított ne egy meglévő, adott esetben eltitkolt betegsége miatt kössön biztosítást. A kockázati biztosítások és az egészségbiztosítások is többnyire az előre nem látható kockázatok biztosítására jöttek létre, bár az egészségbiztosítások esetében akadnak kivételek, mikor a meglévő betegséget is befogadják a térítési kategóriák közé (jellemzően a céges egészségbiztosítások esetében találkozhatunk ilyennel).
A biztosító kérésére köteles vagy bevallani a meglévő betegségeidet, a kórtörténetedre vonatkozó kérdésekre pedig őszintén kell válaszolnod. A biztosító ezek felmérésétől eltekinthet.